Педагогі школы актыўна ўдзельнічаюць у педагагічных нарадах, метадычных дэкадах і тыднях, конкурсах. Па выніках правядзення асабліва значных мерапрыемстваў наладжаны выпуск метадычных веснікаў і бюлетэняў, створаны фонд педагагічнага друку. У канцы навучальнага года на пасяджэнні метадычнага савета праходзіць метадычны фестываль — творчая справаздача вучэбна-метадычных аб’яднанняў, дзе кожнае аб’яднанне прадстаўляе распрацаваныя метадычныя і дыдактычныя матэрыялы, знаёміць з дасягненнямі педагогаў.